মইসেস কাইসেদো
মইসেস ইসাক কাইসেদো করোজো (জন্ম ২ নভেম্বর ২০০১) একজন ইকুয়েডরীয় পেশাদার ফুটবলার যিনি প্রিমিয়ার লিগ ক্লাব চেলসি এবং ইকুয়েডর জাতীয় দলের হয়ে রক্ষণাত্মক মিডফিল্ডার হিসেবে খেলেন। কাইসেদো ১৪ আগস্ট ২০২৩ সালে চেলসিতে যোগ দেন। তিনি এক বছরের পুনর্বধন অপশনসহ আট বছরের এক চুক্তিতে স্বাক্ষর করেন। যদিও ফি আনুষ্ঠানিকভাবে অপ্রকাশিত ছিল, ট্রান্সফার ফি £১০০ মিলিয়ন মূল্যের বলে জানা গেছে এবং এই ফি পারফরম্যান্স সম্পর্কিত অ্যাড-অনগুলির কারণে সম্ভাব্যভাবে প্রায় £১১৫ মিলিয়ন পর্যন্ত পৌঁছাতে পারে। এটি একজন খেলোয়াড়ের জন্য একটি ব্রিটিশ ট্রান্সফার ফি রেকর্ড, যা এনজো ফার্নান্দেজের জন্য চেলসির দেওয়া £১০৭ মিলিয়ন ফি ছাড়িয়ে যাবে। ২০ আগস্ট, ওয়েস্ট হ্যাম ইউনাইটেডের বিপক্ষে প্রিমিয়ার লিগের ম্যাচে ৬১তম মিনিটে বদলি হিসেবে এসে কাইসেদো তার নতুন ক্লাবের হয়ে আত্মপ্রকাশ করেন, যেখানে কাইসেদো একটি পেনাল্টি দেন যা লুকাস পাকেতা গোলে রূপান্তরিত করলে ফলাফল দাঁড়ায় ৩-১ গোলের পরাজয়।